Liderii europeni au felicitat Ucraina pentru victoria la Eurovision. Preşedintele Parlamentului European: "Anul viitor, la Kiev – în Ucraina liberă. Voi fi acolo".
Ucraina a obţinut 631 de puncte, fiind câştigătoarea ediţiei 2022 a concursului muzical Eurovision, chiar dacă se află în plin război. Pe locul 2 se află Marea Britanie care a obţinut 466 puncte. România s-a clasat pe locul 18, cu 65 de puncte.
Liderii politici din Europa au felicitat Ucraina (şi trupa Kalush) pe reţelele de socializare pentru victoria sa la ediţia 2022 a concursului muzical Eurovision. Robert Metsola, preşedintele Parlamentului European, a scris pe Twitter: "Anul viitor, la Kiev, într-o Ucraina liberă. Voi fi acolo. Slavă Ucraina!"Congratulations #KalushOrchestra and #Ukraine! #Eurovision #ESC2022 Next year in #Kyiv – in a free Ukraine. I will be there.Slava Ukraini!— Roberta Metsola (@EP_President) May 14, 2022 Boris Johnson, premierul Marii Britanii, a felicitat Ucraina pentru victoria sa la Eurovision, dar totodată, s-a declarat că este mândru de artistul britanic Sam Ryder şi de prestaţia sa strălucitoare cu care a reprezentat Regatul Unit în această noapte. Regatul Unit al Marii Britanii a terminat pe locul 2 la ediţia 2022 a concursului european. Ucraina se află de 81 de zile într-un război după ce a fost invadată de Rusia din 24 februarie 2022. Majoritatea statelor europene care sunt membre NATO şi UE au sprijinit Ucraina de la începutul războiului, în special Marea Britanie care i-a livrat rachete antitanc de nouă generaţie pentru a ţine piept blindatelor invadatorilor ruşi. Preşedintele ucrainean a felicitat Kalush Orchestra pentru victoria obţinută la Eurovision, într-o postare scrisă, pe Telegram:"Curajul nostru impresionează lumea, muzica noastră cucereşte Europa!Anul viitor, Ucraina va găzdui Eurovision!Pentru a treia oară în istoria sa. Şi cred că nu pentru ultima oară. Vom face tot posibilul ca într-o zi să găzduim participanţii şi oaspeţii Eurovision în Mariupol.Liber, linistit, reconstruit!Mulţumesc Orchestrei Kalush pentru că am câştigat şi tuturor celor care ne-au votat! Sunt sigur că spiritul nostru victorios în lupta cu inamicul nu este departe. Glorie Ucrainei!"Membrii formaţiei Kalush le-a mulţumit fanilor care i-au votat să câştige, şi de asemenea, le-a mulţumit tuturor celor care sprijină Ucraina.